**SINDIKAT ZAPOSLENIKA U DJELATNOSTI SOCIJALNE SKRBI HRVATSKE**

10 000 ZAGREB, BAŠTIJANOVA 48

TEL: 01/ 3692-403, FAKS: 01/ 3692-415, ŽIRO RAČUN – IBAN HR 972360000-1101313441,

e-mail: sindikat@net.amis.hr, OIB 38729324054,

Zagreb, 11. siječnja 2017.

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

Ministrica Nada Murganić

Predmet: ODGOVOR - ŠUSS

**Poštovana gospođo ministrice!**

U vezi dopisa koji ste nam dostavili u čijem je prilogu dopis Josipa Masnića, predsjednika ŠUSS-a i pomoćnika ministrice, navodimo Vam sljedeće:

Mislimo da nema smisla nastavljati prepisku na način da mi sada odgovaramo na svaki odgovor g. Masnića. Sve što je bitno napisali smo Vam u dopisu od 2. siječnja 2017.

Samo napominjemo da niti u ovom dopisu g. Masnić nije objavio tko su sponzori za susrete koje organizira ŠUSS. Držimo da bi u svakom slučaju radi transparetnosti to bilo nužno objaviti, a osobito što je predsjednik ŠUSS-a državni dužnosnik, a svi ŠUSS-ovi organizatori su iz Uprave za financije, proračun i ugovaranje s pružateljima usluga u Ministarstvu za demografiju, obitelj, mlade i socijalnu politiku.

Mislimo da je to nešto što bi i Vas kao ministricu trebalo zanimati.

Dodatno što članovi ŠUSS-a, inače dužnosnik-pomoćnik ministrice i službenici u Ministarstvu, sve u vezi organizacije tih susreta obavljaju očito u radno vrijeme Ministarstva sudeći prema vremenu kada stižu e-mailovi i to sa službenog e-maila Ministarstva.

S poštovanjem,

Jadranka Ivezić, dipl. soc. radnik, predsjednica Sindikata